กอ.รมน.บุกจับบ่อนพนันไฮโล เสือ-มังกร เปิดโจ๋งครึ่มกลางซอยห้วยขวาง
ร้อย รส.เขตห้วยขวาง ชุดศูนย์ประสานการปฏิบัติที่ 2 กอ.รมน. บุกเข้าจับบ่อนการพนัน ที่เปิดโจ๋งครึ่ม ในอาคารพาณิชย์ ซ.ประชาราษฎร์บำเพ็ญ 5 แขวงและเขตห้วยขวาง โดยเปิดเป็นโต๊ะสนุกเกอร์ ภายในห้องมีโต๊ะพนันเสือ-มังกร ไฮโล และอุปกรณ์ไพ่กระดาษ สามารถจับนักพนันได้ 31 ราย,เมื่อเวลา 20.00 น. วันที่ 6 ก.ค.62 กองร้อยรักษาความสงบเรียบร้อย เขตห้วยขวาง จ.กาญจนบุรี พร้อมกำลังเจ้าหน้าที่ทหารศูนย์ประสานการปฏิบัติที่ 2 กองอำนวยการรักษาความมั่นคงในราชอาณาจักร นำโดย พล.ท.กิตติธัช บุญศิริ ผอ.ศูนย์ประสานการปฏิบัติที่ 2 ( กอ.รมน.) พ.อ.ศุรพงษ์ ชำนิยันต์ ผช.ผอ.ศูนย์ประสานการปฏิบัติที่ 2 พร้อมกำลังเจ้าหน้าที่ร้อย รส.เขตห้วยขวาง กว่า 30 นาย บุกทลายบ่อนการพนันกลางกรุง ภายใน ซ.ประชาราษฎร์บำเพ็ญ 5 แขวงและเขตห้วยขวาง กทม.,ที่เกิดเหตุเป็นอาคารพาณิชย์สูง 3 ชั้น เลขที่ 101-102 ดาวดึงษ์สนุกเกอร์คลับ ชั้นที่ 1 ห้อง 101 เปิดเป็น ร้านอาหารจีน ชั้นที่ 2 ห้องเลขที่ 102 แบ่งเป็น 2 ห้อง ห้องแรกเปิดเป็นโต๊ะสนุกเกอร์ จำนวน 4 โต๊ะ หน้าประตูติดป้ายกระดาษ เปิดแล้ว เสือมังกร ไฮโล ห้องด้านในพบโต๊ะเสือมังกร 1 โต๊ะ โต๊ะไฮโล 1 โต๊ะ ขณะเข้าจับกุมชาย 9 คน หญิง 22 คน เงินสด 141,720 บาท ไพ่กระดาษจำนวนหนึ่ง อุปกรณ์เล่นไฮโล 1 ชุด กล้องวงจรปิด 12 ตัว ทีวีกล้องวงจรปิด 4 ตัว เซิร์ฟเวอร์ระบบ 1 ตัว เครื่องทำไพ่ 1 เครื่อง,รายงานข่าวทางทหารระบุว่าโต๊ะสนุกดังกล่าวเป็นของ อดีตแชมป์สนุ๊กเกอร์สมัครเล่นโลก ปี 2534 รายหนึ่งที่มีชื่อฉายาในวงการสนุกเกอร์ชื่อย่อว่า น. โดยบ่อนดังกล่าวเพิ่งเปิดให้บริการได้เพียง 5 วัน,อย่างไรก็ตามบ่อนดังกล่าวอยู่ในพื้นที่รับผิดชอบของสน.สุทธิสาร ซึ่งหลังการเข้าจับกุมเจ้าหน้าที่ตำรวจสน.สุทธิสารได้เดินทางมาคุมตัวนักพนันทั้งหมด พร้อมของกลางไปสอบสวนที่สน.โดยทันที แต่ยังไม่มีเจ้าหน้าที่ตำรวจนายใดให้สัมภาษณ์เกี่ยวกับเรื่องที่เกิดขึ้น
ร้อย รส.เขตห้วยขวาง ชุดศูนย์ประสานการปฏิบัติที่ 2 กอ.รมน. บุกเข้าจับบ่อนการพนัน ที่เปิดโจ๋งครึ่ม ในอาคารพาณิชย์ ซ.ประชาราษฎร์บำเพ็ญ 5 แขวงและเขตห้วยขวางโดยเปิดเป็นโต๊ะสนุกเกอร์ ภายในห้องมี
จับบ่อน,บ่อนการพนัน,ไฮโล,เสือ-มังกร,กอ.รมน.,ข่าวทั่วไป